Δραστηριότητα 6ου μαθήματος

Σχεδιασμός και Ανάπτυξη Σεναρίου Διδασκαλίας

Τίτλος

Ο κύκλος του Νερού

Εμπλεκόμενα γνωστικά αντικείμενα

Μελέτη Περιβάλλοντος (Φυσικό Περιβάλλον), Γλώσσα (Προφορική Επικοινωνία), Πληροφορική, Δημιουργία και Έκφραση (Εικαστικά)

Πρωτοτυπία

Η αξιοποιήση του Ηλεκτρονικού Υπολογιστή για την έκφραση των παιδιών και για τη δημιουργία δικών τους Ψηφιακών Αφηγήσεων.

Παιδαγωγική Προσέγγιση

Βασίζεται στην ομαδοσυνεργατική μορφή διδασκαλίας, αφού τα παιδιά εργάζονται σε ομάδες με σκοπό να συνεργαστούν, να λάβουν αποφασείς από κοινού, να διαπραγματευτούν τα διαφορα ζητήματα που θα απροκύπτουν και τελικά να παράγουν ένα κοινό έργο.

Συμβατότητα με το αναλυτικό πρόγραμμα σπουδών

Η δραστηριότητα συμβαδίζει με τους στόχους του Αναλυτικού Προγράμματος του Νηπιαγωγείου και πιο συγκεκριμένα με τους στόχους των Γνωστικών Αντικειμένων της Γλώσσας, της Μελέτης Περιβάλλοντος (Φυσικό Περιβάλλον), της Δημιουργίας και Έκφρασης (Εικαστικά) και της Πληροφορικής.

Διδακτικοί στόχοι
 * Να αξιοποιήσουν τα παιδά τον Ηλεκτρονικό Υπολογιστή για την παραγωγή ενός δικού τους έργου
 * Να εκφραστούν δημιουργικά μέσα από εικαστικά έργα
 * Να συνθέσουν μια ιστορία που να έχει αρχή, μέση και τέλος, παρατηρώντας τις εικαστικές τους δημιουργίες
 * Να περιγράψουν τον κύκλο του νερού χρησιμοποιώντας ορθά την σχετική επιστημονική ορολογία (εξάτμιση, υγροποίηση, συμπύκνωση)
 * Να συνεργαστούν για να δημιουργήσουν μια κοινή εργασία
 * Να χρησιμοποιήσουν διάφορα ψηφιακά μέσα, όπως σκάνερ και συσκευή καταγραφής εικόνας - ήχου

Εκτιμώμενη διάρκεια

Η συνολική διάρκεια της δράσης είναι 4 διδακτικές ώρες

Οργάνωση διδασκαλίας

Τα παιδιά χωρίζονται σε τεσσάρις ομάδες. Η πρώτη ομάδα, αναλαμβάνει το σχεδιασμό των ηρώων της ιστορίας και σε συνεργασία με τη δεύτερη ομάδα σχεδίασαν τις ζωγραφιές πάνω στις οποίες θα δομηθεί  ψηφιακή αφήγηση. Η τρίτη ομάδα συνθέτει την ιστορία παρατηρώντας τις ζωγραφιές που δημιούργησε η δεύτερη ομάδα και προσθέτει παράλληλα και ταδικά τους στοιχεία, σχετικά με τον κύκλο του νερού. Τα παιδιά της τέταρτης σκανάρουν τις ζωγραφιές, όπως τους έδειξε ο εκπαιδευτικός και τις περνάνε στον υπολογιστή. Στη συνέχεια, ο εκπαιδευτικός τους δείχνει τον τρόπο με τον οποίο μπορούν να σύρουν τις φωτογραφίες μέσα στο Movie Maker. Έπειτα προστίθεται η ηχογράφηση της ιστορίας όπως ακριβώς έγινε από την τρίτη ομάδα και ο εκπαιδευτικός βοηθά τα παιδιά στο μοντάζ.

Ρόλοι

Σε κάθε ομάδα, ορίζεται ένας μαθητής που έχει ρόλο συντονιστή και παρουσιαστή της δουλειάς της ομάδας. Καθόλη τη διάρκεια της δράσης, ο εκπαιδευτικός έχει ρόλο διακριτικού καθοδηγητή, συνεργάτη και υποστηρικτή.

Μαθησιακές δραστηριότητες- Φύλλα εργασίας

Οι μαθησιακές δραστηριότητες είναι οι εξής:

'''α. '''σχεδιασμός των ηρώων της ιστορίας

β. σχεδίασμός των ζωγραφιών πάνω στις οποίες θα δομηθεί  η ψηφιακή αφήγηση

γ. σύνθεση της ιστορίας πάνω στις ζωγραφιές που δημιουργήθηκαν

δ. Χρήση Ψηφιακών υλικών και μέσων, όπως σκάνερ, ψηφιακός καταγραφέας εικόνας-ήχου-ηλεκτρονικός υπολογιστής, πρόγραμμα δημιουργίας Ψηφιακών Αφηγήσεων (Movie Maker).

Στη δράση αυτή δεν προβλέται η χρήση φύλων εργασίας καθώς επιλέγουμε να αντικαταστήσουμε τη συμπεριφοριστή μέθοδο την οποία συνήθως αυτά υποκρύπτουν, με την ενεργό συμμετοχή, την ανάδειξη της αυτενέργειας και την δημοκρατικότητα της ομαδοσυνεργατικής μεθόδου. Στη θέση των φύλων εργασίας, έχουμε: Οι παραπάνω εκροές, αποδεικνύουν την επιτυχία της μεθόδου, όπως θα αναλυθεί και στην ενότητα της Αξιολόγησης, που ακολουθεί.
 * Τις ζωγραφιές των ίδιων των παιδιών
 * Τις εγγραφές των αφηγήσεών τους,
 * Την τελική Ψηφιακή Αφήγηση που δημιουργούν.

Αξιολόγηση

Η επιτυχία των στόχων που τίθενται στην πρόταση διασκαλίας αυτή, κρίνεται από την παρατήρηση και καταγραφή της αλληλεπίδρασης και της συνεργασίας των παιδιών καθ' όλη τη διάρκεια της δραστηριότητας, με σκοπό να επαληθευτούν οι στόχοι της ενότητας. Τα παιδιά κατορθώνουν να συνεργαστούν δημιουργικά, μέσα από τις ομάδες, να χρησιμοποιήσουν τα ψηφιακά μέσα, να συνθέσουν το σενάριο της ιστορίας σε σχέση με τον κύκλο του νερού, χρησιμοποιώντας κατάλληλα την επιστημονική ορολογία και τελικά να δημιουργήσουν την δική τους Ψηφιακή Αφήγηση. Τα αποτελέσματα αυτά, ξεπερνούν τη δυναμική των παραδοσιακών φύλλων εργασίας (ακόμα και όταν συμπληρώνονται μέσα από ομάδες), το γνωστικό αποτέλεσμα είναι τουλάχιστον το ίδιο (αν όχι και καλύτερο), ενώ η μεθοδολογία  αναδεικνύει περισότερο την αυτενέργεια των μαθητών, οξύνει ο δημιουργικό τους πνεύμα, αναδεικνύει τη σημασία της συνεργασίας και του διαλόγου για την επίτευξη ενός σκοπου και αξιοποιεί την "ιθαγένεια" των παιδιών στον ψηφιακό κόσμο, στον οποίο όπως ανέφερε ο Prensky τα παιδιά είναι "ψηφιακοί γηγενείς" (digital natives), ενώ οι γονείς και οι δάσκαλοί τους "ψηφιακοί μετανάστες"(digital immigrants).

Επεκτασιμότητα

Η ίδια η μέθοδος μπορεί να επεκταθεί σε οποιοδήποτε γνωστικό αντικέιμενο τόσο του Νηπιαγωγείου, όσο και του Δημοτικού. Επιπλέον η επαφή με τα ψηφιακά μέσα μέσα από τη Μεθοδολογία της Ψηφιακής Αφήγησης, μπορεί να οδηγήσει τα παιδιά σε επιπλέον Ψηφιακά Μονοπάτια, όπως ψηφιακά εκπαιδευτικά παιχνίδια για τον Κύκλο του Νερού, ή και άλλα γνωστικά θέματα, υποβοηθώντας και αναδεικνύοντας το εγγεν επιστημονικό-γνωστικό ενδιαφέρον των μαθητών.



Αναφορές

1. Ηλιοπούλου, Ι. (2008). Αντιλήψεις μικρών παιδιών για το περιβάλλον. Στο Β. Χρηστίδου (Επιμ.)Εκπαιδεύοντας  τα  μικρά  παιδιά  στον  κόσμο  της  τηλεόρασης:  Ερευνητικοί  προσανατολισμοί  καιπαιδαγωγικές πρακτικές. Αθήνα: Εκδοτικός Οίκος Αδερφών Κυριακίδη.

2. Κοτρωνίδου, Ι., Τόζιου, Τ. (2011). Η Ψηφιακή Αφήγηση στο Σχολείο. Θεσσαλονίκη: Εκδόσεις Ζήτη.

3. Ψηφιακό Σχολείο – Νέα Πιλοτικά Προγράμματα Σπουδών (2011). ΥΠ.Π.Δ.Β.Μ.Θ. Ανακτήθηκεστις 20 Ιανουαρίου 2013 από τη διεύθυνση http://digitalschool.minedu.gov.gr

3. Cohen, L. Manion, L. (1997). Μεθοδολογία εκπαιδευτικής έρευνας. Αθήνα: Εκδόσεις Έκφραση